แบงก์โน้ตส์
พลาดไปนิด ขึ้นชื่อว่าเป็นมาร์เก็ตติงแมนคนนึงในแวดวงนายแบงก์ สำหรับซูเปอร์มด ปกรณ์ พรรธนะแพทย์
20 ก.ค. 2555

อิทธิฤทธิ์ คิตตี
พลาดไปนิด ขึ้นชื่อว่าเป็นมาร์เก็ตติงแมนคนนึงในแวดวงนายแบงก์ สำหรับซูเปอร์มด ปกรณ์ พรรธนะแพทย์ รองกรรมการผู้จัดการใหญ่ ผู้บริหารสายงานธุรกิจลูกค้าผู้ประกอบการธนาคารกสิกรไทย ที่จะทำไรทีก็เปรี้ยงปร้าง




 
แต่แล้ว ซูเปอร์มดก็เพลี่ยงพล้ำไม่นึกว่า งานเล็กที่ที่ส่งพี่ตาว ศีลวัต สันติวิสัฎฐ์ ผู้ช่วยกรรมการผู้จัดการแบงก์ไปดำเนินการแทน ทั้งแถลงข่าวและเปิดตัว จะได้รับการต้อนรับอย่างถล่มทลายจากลูกค้า
ก็ผลิตภัณฑ์บัตรเดบิตพร้อมสมุดบัญชี ฮัลโหล คิตตี ที่แบงก์กสิกรไทยออกมา ได้รับการตอบรับจากลูกค้าสาวน้อย สาวใหญ่ (มาก) อย่างคับคั่ง
ลูกค้าสาวที่มีอายุมากที่สุดที่ยอมลงทุนมานั่งรอขอเป็นหนึ่งในเจ้าของบัตรแมวแสนน่ารักนี้มีอายุ 63 ปี จนพนักงานแบงก์ต้องไปหาเก้าอี้มาให้คุณยายนั่งให้สบายใจ
ส่วนที่อายุน้อย อย่าไปนับเลย เพราะเด็กๆ น้องๆ หนูๆ เยอะมากๆ ทำให้บัตรหมดสต๊อกต้องสั่งปั๊มใหม่อย่างรวดเร็ว 
งานนี้พี่มดพลาดซะแล้ว นี่ถ้ามาแถลงข่าวและลงมาเล่นตลาดเอง เผลอๆ อาจจะได้ลูกค้ากลุ่มใหม่เข้ามาเป็นลูกค้านะเออ